Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: a) a földgáztermelõre vonatkozó rendelkezések a villamos energiáról szóló 2007. évi LXXXVI. törvény (a továbbiakban:
Paragraph Index: 1347

(1) A Get. 125. §-a a következõ (1a)–(1b) bekezdésekkel egészül ki: „(1a) A megfelelési ellenõr az e törvényben és a földgázellátásról szóló törvény végrehajtásáról szóló kormányrendeletben meghatározott, szétválasztási követelményeknek való megfelelés ellenõrzésével, valamint a megfelelési program végrehajtásával kapcsolatos feladatai elvégzése céljából az ahhoz szükséges mértékben kezelheti a tevékenysége során tudomására jutott, a megfelelési ellenõrt munkaviszony vagy munkavégzésre irányuló egyéb jogviszony keretében foglalkoztató engedélyes üzleti titkait, valamint az engedélyesnél munkaviszony vagy munkavégzésre irányuló egyéb jogviszony keretében foglalkoztatott személyek személyes adatait, így nevüket, lakcímüket, születési helyüket és idejüket, anyja nevét, valamint munkakörükre és végzettségükre vonatkozó adatokat. (1b) A földgázelosztó a védendõ fogyasztókat megilletõ kedvezmény biztosítása céljából kezelheti a védendõ fogyasztók nyilvántartásának kezeléséhez szükséges személyes és különleges személyes adatokat, így a védendõ fogyasztó nevét, lakcímét, születési helyét és idejét, anyja nevét, valamint a védendõ fogyasztói státuszt megalapozó adatokat.”

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes